Μιχάλης Γιαννακάκης

Ο Μιχάλης Γιαννακάκης (γεννημένος στις 13 Σεπτεμβρίου 1953 στην Αθήνα) είναι καθηγητής επιστήμης υπολογιστών στο Πανεπιστήμιο Κολούμπια. Είναι γνωστός για το έργο του στους τομείς της υπολογιστικής πολυπλοκότητας, των βάσεων δεδομένων και άλλων συναφών πεδίων. Το 2005 του απονεμήθηκε το Βραβείο Ντόναλντ Κνουθ.Knuth Prize

 Εκπαίδευση και σταδιοδρομία 
Ο Γιαννακάκης αποφοίτησε από το Εθνικό Μετσόβιο Πολυτεχνείο το 1975 με δίπλωμα ηλεκτρολόγου μηχανικού. Το 1979 απέκτησε διδακτορικό στην επιστήμη υπολογιστών από το Πανεπιστήμιο Πρίνστον, με διατριβή με τίτλο: «The Complexity of Maximum Subgraph Problems».The Mathematics Genealogy Project – Mihalis Yannakakis

Το 1978 εντάχθηκε στα Bell Labs και από το 1991 έως το 2001 διετέλεσε διευθυντής του Τμήματος Ερευνών Αρχών Υπολογισμού. Στη συνέχεια εργάστηκε στα Avaya Laboratories μέχρι το 2002. Το 2002 εντάχθηκε στο Πανεπιστήμιο Στάνφορντ, ενώ από το 2004 είναι καθηγητής στο Πανεπιστήμιο Κολούμπια, κατέχοντας την έδρα Percy K. και Vida L. W. Hudson.Columbia University: CV: Mihalis Yannakakis

Διετέλεσε μέλος και αρχισυντάκτης (1998–2003) της συντακτικής επιτροπής του περιοδικού SIAM Journal on Computing, καθώς και μέλος της επιτροπής του Journal of the ACM (1986–2000). Έχει συμμετάσχει σε επιτροπές συνεδρίων, όπως το ACM Symposium on Principles of Database Systems και το IEEE Symposium on Foundations of Computer Science.

Ως τον Ιούνιο του 2020, οι δημοσιεύσεις του έχουν συγκεντρώσει σχεδόν 35.000 αναφορές, με h-index 93.

 Ερευνητικό έργο 
Ο Γιαννακάκης έχει συνεισφέρει σημαντικά στους τομείς της θεωρία πολυπλοκότητας, της θεωρίας βάσεων δεδομένων, της επαλήθευσης και δοκιμών λογισμικού, και της αλγοριθμικής θεωρίας γράφων.

Στην πολυπλοκότητα, μαζί με τον Χρήστο Παπαδημητρίου, εισήγαγε τις κλάσεις Max-NP και Max-SNP το 1988.Christos Papadimitriou, Mihalis Yannakakis, Optimization, approximation, and complexity classes, STOC 1988, σελ. 229–234. Το 1993, μαζί με τον Κάρστεν Λουντ, ανέλυσαν τη δυσκολία προσεγγιστικών λύσεων για προβλήματα όπως ο χρωματισμός γράφου .Carsten Lund, Mihalis Yannakakis, On the hardness of approximating minimization problems, STOC 1993, σελ. 286–293.

Στη θεωρία βάσεων δεδομένων, μελέτησε τις ακυκλικές βάσεις δεδομένων, τις ακυκλικές συγκεντρωτικές ερωτήσεις και τις πολιτικές κλειδώματος μη δύο φάσεων.Catriel Beeri et al., Proceedings of STOC 1981, σελ. 355–362.Beeri, Fagin, Maier, Yannakakis, Journal of the ACM, 1983, σελ. 479–513.Mihalis Yannakakis, Journal of the ACM, 1982, σελ. 718–740.SIAM Journal on Computing, 1982, σελ. 391–408.

Στην επαλήθευση λογισμικού, ανέπτυξε αλγορίθμους για την επαλήθευση ιδιοτήτων χρονισμού σε πεπερασμένα συστήματα,C. Courcoubetis et al., Formal Methods in System Design, 1992. μελέτησε την πολυπλοκότητα πιθανοκρατικών μοντέλων,Courcoubetis, Yannakakis, Journal of the ACM, 1995. και συνεργάστηκε στη μέθοδο Adaptive Model Checking.Groce, Peled, Yannakakis, TACAS 2002. Επίσης, μελέτησε τη πραγματοποίηση και επαλήθευση διαγραμμάτων ακολουθίας μηνυμάτων (MSC).Alur, Etessami, Yannakakis, Theoretical Computer Science, 2005.

 Βραβεύσεις και διακρίσεις 
Ο Γιαννακάκης είναι μέλος της Εθνικής Ακαδημίας Μηχανικής και της Εθνικής Ακαδημίας Επιστημών των ΗΠΑ. Έχει τιμηθεί με το Βραβείο Κνουθ, το Βραβείο Διακεκριμένου Τεχνικού Προσωπικού και το Χρυσό Βραβείο Προέδρου των Bell Labs. Είναι εταίρος της Ένωσης Υπολογιστικών Μηχανημάτων (Association for Computing Machinery, ACM) και των Bell Labs. Το 2020 εκλέχθηκε μέλος της Αμερικανική Ακαδημία Τεχνών και Επιστημών (American Academy of Arts and Sciences) .

 Παραπομπές 

Εξωτερικοί σύνδεσμοι
 Ο Μιχάλης Γιαννακάκης στην ιστοσελίδα του πανεπιστημίου Κολούμπια.

Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Αμερικανοί επιστήμονες υπολογιστών
Κατηγορία:Έλληνες επιστήμονες υπολογιστών